### Beslutning

Udvalget drøftede sagen og anmoder administrationen om at udarbejde en sag til beslutning på næste møde.

### Sagsfremstilling

## Resume og sagens baggrund

[adresse] har prioriteret midler til natdrift på lokalbanerne fredag og lørdag nat, hvor der kan opnås samarbejde med kommunerne. Dette initiativ er en del af indsatsen for at styrke den kollektive trafik og imødekomme unges ønsker i regionen.

## Indstillinger

Direktøren anbefaler at henvendelsen fra [adresse] drøftes.

## Behandling

Teknik og Miljøudvalget.

## Sagsfremstilling

Kalundborg Kommune har modtaget en skrivelse fra [adresse] hvor der efterspørges en interesse tilkendegivelse for natdrift på [adresse] - se vedlagte bilag.

[adresse] har afholdt borgermøder med unge i efteråret 2024 og vinteren 2025, hvor natdrift på lokalbanerne blev identificeret som det højst prioriterede ønske til forbedringer af den kollektive trafik. Positive erfaringer fra [adresse], hvor passagertallet på natafgangene har oversteget forventningerne, understøtter dette initiativ.

Natdriften vil i første omgang blive gennemført som et toårigt forsøg og derefter evalueret for at vurdere, om den skal fortsætte.

Natdriften på [adresse] vil være 2-timesdrift fredag og lørdag nat og forventes at koste ca. 1 mio. kr. i 2025-prisniveau.

 Udgifterne vil blive fordelt efter en samfinansieringsmodel, hvor regionen betaler 50 %, og kommunerne deler den anden halvdel.
Kalundborg Kommunes specifikke andel af den halve million kr. er ikke oplyst for nuværende.

Movia vurderer, at natdrift kun kan etableres på enkelte lokalbaner med opstart fra december 2026, og beslutning herom skal træffes inden sommeren. Natkørsel på alle fire lokalbaner vil først kunne gennemføres med køreplanskiftet i december 2028.

Hvilke baner der etableres natdrift på først, afhænger af, hvilke kommuner der melder interesse for forsøget.

Udgifterne til natdriften vil blive fordelt efter en samfinansieringsmodel, hvor regionen betaler 50 %, og kommunerne deler den anden halvdel. Den forventede udgift for natdriften på [adresse] er ca. 1 mio. kr. i 2025-prisniveau.

## Økonomiske konsekvenser

Ingen.